ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ: માન્યતા વિ. હકીકતો
જુલાઇમાં રસીના ડોઝ ઉપલબ્ધ કરાવવામાં અંગે રાજ્યો / કેન્દ્રશાસિત પ્રદેશોને અગાઉથી પૂરતી જાણકારી આપવામાં આવી હતી
જુલાઈમાં રાજ્યો / કેન્દ્રશાસિત પ્રદેશોને રસીના 12 કરોડથી વધુ ડોઝ પ્રાપ્ત થશે
તાજેતરમાં, કેટલાક મીડિયા અહેવાલોમાં એવા આક્ષેપો કરવામાં આવ્યા છે કે છેલ્લા એક અઠવાડિયામાં પહેલાંના અઠવાડિયાની તુલનામાં 32% ઓછું રસીકરણ કરવામાં આવ્યું હતું.
એ સ્પષ્ટ કરવામાં આવ્યું છે કે, જુલાઇ, 2021 દરમિયાન મળવાના ડોઝ સહિત ખાનગી હોસ્પિટલોમાં પુરવઠાના ડોઝ વિશે તમામ રાજ્યો / કેન્દ્રશાસિત પ્રદેશોને અગાઉથી જાણ કરવામાં આવી રહી છે. રાજ્યો / કેન્દ્રશાસિત પ્રદેશોને કોવિડ -19 રસીઓની ઉપલબ્ધતાના આધારે તેમના કોવિડ -19 રસીકરણ સત્રોની યોજના કરવાની સલાહ આપવામાં આવી છે.
કેન્દ્રીય આરોગ્ય અને પરિવાર કલ્યાણ મંત્રાલયે ઉત્પાદકો સાથેની ચર્ચાના આધારે તમામ રાજ્યો / કેન્દ્રશાસિત પ્રદેશને જાણ કરવામાં આવી હતી કે તેઓને જુલાઈ 2021ના મહિનામાં કોવિડ રસીના 12 કરોડથી વધુ ડોઝ મળશે. આજે સવાર સુધીમાં, 2.19 કરોડથી વધુ જુલાઈના પુરવઠાથી બધા રાજ્યો / કેન્દ્રશાસિત પ્રદેશોને ડોઝ પૂરા પાડવામાં આવ્યા છે. રાજ્યોને પણ તેમને મોકલવામાં આવતી કોવિડ રસીના પુરવઠાની અગાઉથી પૂરતી જાણકારી આપવામાં આવી રહી છે.
આ ઉપરાંત, જો વધતા કવરેજને ધ્યાનમાં રાખીને તેઓ દ્વારા રસીના વધુ ડોઝની જરૂર હોય તો બધા રાજ્યોને સંભવિત સૂચક માંગને વહેંચવા પણ વિનંતી કરવામાં આવી છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 229
સ્વાસ્થ્ય અને પરિવાર કલ્યાણ મંત્રાલય
કોવિડ-19 સાથે જોડાયેલી અપડેટેડ માહિતી
છેલ્લા 24 કલાકમાં ભારતમાં 1 લાખ દૈનિક નવા કેસ નોંધાય, જે 61 દિવસમાં સૌથી ઓછા છે
ભારતનું એક્ટિવ કેસોનું ભારણ ઘટીને હાલમાં 14,01,609 પર આવી ગયું છે.
ગત 24 કલાકમાં સક્રિય કેસો ઘટીને 76,190 થયા
દેશભરમાં અત્યાર સુધીમાં બિમારી થી 2,71,59,180 લોકો સાજા થયા
છેલ્લા 24 કલાક દરમિયાન 1,74,399 દર્દીઓ સાજા થયા
સતત 25માં દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
રાષ્ટ્રીય રિકવરી રેટ સતત વધીને 93.94 ટકા થયો
સાપ્તાહિક પોઝિટિવીટી રેટ આ સમયે 6.21 ટકા
દૈનિક પોઝિટિવીટી રેટ સતત 14માં દિવસે 10 ટકા થી ઓછો 6.34 ટકાએ પહોંચ્યો.
તપાસની ક્ષમતામાં વધારો – અત્યાર સુધી કુલ 36.6 કરોડની તપાસ કરવામાં આવી
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 23.27 કરોડ લોકોને રસી આપવામાં આવી.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
સંયુક્ત રાષ્ટ્ર મહાસભામાં પ્રધાનમંત્રી મોદીનું સંબોધન
મહામહિમ, જનરલ એસેમ્બલીના અધ્યક્ષ શ્રી વોલ્કન બોઝકીર, મહાનુભાવો, બહેનો અને ભાઈઓ, નમસ્તે!
પંચોતેર વર્ષ પહેલાં, યુદ્ધની ભયાનકતાઓમાંથી એક નવી આશા ઉભી થઈ. માનવ ઇતિહાસમાં પહેલીવાર, આખા વિશ્વ માટે એક સંસ્થા બનાવવામાં આવી. સંયુક્ત રાષ્ટ્ર ચાર્ટરના સ્થાપક હસ્તાક્ષરકર્તાના રૂપમાં ભારત તે ઉમદા દ્રષ્ટિનો એક ભાગ હતો. તે ભારતનું પોતાનું ‘વસુધૈવ કુટુંબકમ્’ નું દર્શન પ્રતિબિંબિત કરે છે – જે બધા સર્જનને કુટુંબ તરીકે જુએ છે.
આપણું વિશ્વ આજે સંયુક્ત રાષ્ટ્રને કારણે ઉત્તમ સ્થળ છે. અમે તે બધાને શ્રદ્ધાંજલિ આપીએ છીએ જેમણે સંયુક્ત રાષ્ટ્રધ્વજ હેઠળ શાંતિ અને વિકાસના પ્રયોજનને વિકસિત કર્યું છે. સંયુક્ત રાષ્ટ્રના શાંતિ રક્ષા અભિયાનમાં પણ સામેલ છે, જેમાં ભારતનું અગ્રણી યોગદાન રહ્યું છે.
ઘણું બધું મેળવ્યું છે પણ મૂળ મિશન અધૂરું રહ્યું છે અને આજે આપણે જ્યારે આ દૂરગામી ઘોષણા સ્વીકારીએ છીએ ત્યારે હજી પણ કાર્યો કરવાની જરૂર છે: સંઘર્ષ અટકાવવા, વિકાસ સુનિશ્ચિત કરવા, આબોહવા પરિવર્તનને વાચા આપવા, અસમાનતા ઘટાડવામાં અને ડિજિટલ તકનીકોનો લાભ લેવા. આ ઘોષણાપત્રમાં સંયુક્ત રાષ્ટ્રમાં જ સુધારાની આવશ્યકતાને પણ સ્વીકારવામાં આવી છે.
આપણે આજના પડકારો સામે જુની શૈલીઓથી લડી શકતા નથી. વ્યાપક સુધારાના અભાવના કારણે સંયુક્ત રાષ્ટ્રને આત્મવિશ્વાસના સંકટનો સામનો કરવો પડે છે. આજના પારસ્પરિક રીતે જોડાયેલા વિશ્વ માટે આપણે એક સુધારેલ બહુપક્ષીયતાની જરૂર છે: જે આજની વાસ્તવિકતાઓને પ્રતિબિંબિત કરે છે; બધા હિતધારકોને અવાજ આપે છે; સમકાલીન પડકારોને વાચા આપે છે અને માનવ કલ્યાણ પર ધ્યાન કેન્દ્રિત કરે છે.
અંતમાં ભારત આ માટે અન્ય તમામ રાષ્ટ્રો સાથે મળીને કામ કરવા માટે ઉત્સુક છે.
આભાર.
નમસ્તે!
SD/GP/BT
સોશિયલ મીડિયા પર અમને ફોલો કરો:
(
પ્રધાનમંત્રીનું કાર્યાલય
પ્રધાનમંત્રીએ ડૉ. તેહેમટન ઉદવાડિયાના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ડૉ. તેહેમટન ઉદવાડિયાના નિધન પર શોક વ્યક્ત કર્યો છે.
પ્રધાનમંત્રીએ ટ્વીટ કર્યું:
"ડૉ. તેહેમટન ઉદવાડિયાએ દવાના ક્ષેત્રમાં અવિશ્વસનીય છાપ છોડી દીધી છે. સારવારની પદ્ધતિઓની વાત આવે ત્યારે તેમના નવીન ઉત્સાહ અને સમય કરતાં આગળ રહેવાની ઇચ્છા માટે તેઓ વ્યાપકપણે આદરણીય છે. તેમના નિધનથી વ્યથિત છું. તેમના પરિવાર અને પ્રશંસકો પ્રત્યે સંવેદના . રીપ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 190.99 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 18,604 થયું
સક્રિય કેસનું ભારણ હાલમાં 0.04% છે
સાજા થવાનો દર હાલમાં 98.74% નોંધાયો
છેલ્લા 24 કલાકમાં 3,295 દર્દીઓ સાજા થયા, કુલ વધીને 4,25,73,460 દર્દીઓ સાજા થયા
છેલ્લા 24 કલાકમાં ભારતમાં 2,841 નવા કેસ નોંધાયા
દૈનિક પોઝિટિવીટી દર 0.58% પહોંચ્યો
સાપ્તાહિક પોઝિટિવીટી દર હાલમાં 0.69% છે
કુલ 84.29 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,86,628 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણના તબક્કા-3ના પ્રારંભ સાથે ભારતમાં કુલ રસીકરણ કવરેજનો આંકડો 15.68 કરોડથી વધારે થયો
- પ્રધાનમંત્રીએ નાઇટ્રોજન પ્લાન્ટને ઓક્સિજન પ્લાન્ટમાં પરિવર્તિત કરવાની પ્રક્રિયાની સમીક્ષા કરી
- પ્રધાનમંત્રીએ તબીબી હેતુઓ માટે વાયુરૂપી ઑક્સિજનના વપરાશની સમીક્ષા કરી
- કેબિનેટ સચિવે દિલ્હીમાં કોવિડ-19 અંગેની તૈયારીઓની સમીક્ષા કરી
- 120 MT લિક્વિડ ઓક્સિજન લઈને બીજી ઓક્સિજન એક્સપ્રેસ દિલ્હી પહોંચી
#Unite2FightCorona
#IndiaFightsCorona
રાષ્ટ્રવ્યાપી રસીકરણના તબક્કા-3ના પ્રારંભ સાથે ભારતમાં કુલ રસીકરણ કવરેજનો આંકડો 15.68 કરોડથી વધારે થયો
For details: https://pib.gov.in/PressReleseDetail.aspx?PRID=1715478
પ્રધાનમંત્રીએ નાઇટ્રોજન પ્લાન્ટને ઓક્સિજન પ્લાન્ટમાં પરિવર્તિત કરવાની પ્રક્રિયાની સમીક્ષા કરી
For details:https://pib.gov.in/PressReleasePage.aspx?PRID=1715505
પ્રધાનમંત્રીએ તબીબી હેતુઓ માટે વાયુરૂપી ઑક્સિજનના વપરાશની સમીક્ષા કરી
For Details:https://pib.gov.in/PressReleasePage.aspx?PRID=1715504
કેબિનેટ સચિવે દિલ્હીમાં કોવિડ-19 અંગેની તૈયારીઓની સમીક્ષા કરી
For Details :https://pib.gov.in/PressReleasePage.aspx?PRID=1715543
120 MT લિક્વિડ ઓક્સિજન લઈને બીજી ઓક્સિજન એક્સપ્રેસ દિલ્હી પહોંચી
For Details: https://pib.gov.in/PressReleasePage.aspx?PRID=1715525
નાગાલેન્ડની રાજ્ય સરકારની માગ પર રેલવેએ આજે દીમાપુરમાં 10 આઈસોલેશન કોચ તહેનાત કર્યા
For Details:https://pib.gov.in/PressReleasePage.aspx?PRID=1715500
ભારત સરકારે આજદિન સુધીમાં રાજ્યો/કેન્દ્રશાસિત પ્રદેશોને રસીના 16.54 કરોડથી વધારે ડોઝ વિનામૂલ્યે આપ્યા
For Details : https://pib.gov.in/PressReleasePage.aspx?PRID=1715481
IMPORTANT TWEETS
SD/GP/JD
(Visitor Counter : 154
પ્રધાનમંત્રીનું કાર્યાલય
G7 શિખર મંત્રણાના બીજા દિવસે પ્રધાનમંત્રીએ બે સત્રમાં ભાગ લીધો
જી7 શિખર મંત્રણાના બીજા દિવસે પ્રધાનમંત્રી શ્રી નરેન્દ્ર મોદીએ બિલ્ડિંગ બેક ટુગેધર - ઓપન સોસાયટીઝ અને ઇકોનોમિઝ તથા બિલ્ડિંગ બેક ગ્રીનરઃ આબોહવા અને કુદરત એમ બે ચર્ચા સત્રમાં ભાગ લીધો હતો.
મુક્ત સમાજ પરના સત્રમાં મુખ્ય વક્તા તરીકે આમંત્રિત કરાયેલા પ્રધાનમંત્રીએ લોકશાહી અને સ્વતંત્રતા ભારતના નાગરિકતંત્રના ભાગ હોવાનો પુનરોચ્ચાર કર્યો હતો. મુક્ત સમાજ ખાસ કરીને સાયબર હુમલા અને દુષ્પ્રચાર માટે જોખમી છે તેવી કેટલાક નેતાઓએ વ્યક્ત કરેલી ચિંતાને તેમણે શેર કરી હતી અને સાયબરસ્પેસ લોકશાહીના મૂલ્યોને આગળ ધપાવવા અને તેને નાબૂદ નહીં કરવાની ખાતરી કરાવવાની જરૂરિયાત પર ભાર મૂક્યો હતો. વૈશ્વિક સંચાલન સંસ્થાઓમાં પ્રવર્તતા બિનલોકશાહી અને અસંતુલનને હાઇલાઇટ કરીને પ્રધાનમંત્રીએ બહુપક્ષિય પદ્ધતિમાં સુધારણાની હાકલ કરીને તેને મુક્ત સમાજના હેતુ માટે પ્રતિબદ્ધતા તરફની શ્રેષ્ઠ નિશાની ગણાવી હતી. બેઠકને અંતે વૈશ્વિક નેતાઓએ મુક્ત સમાજના મુસદ્દાને આવકાર્યો હતો.
આબોહવા પરિવર્તન પરના સત્રમાં પ્રધાનમંત્રીએ દેશો દ્વારા પૃથ્વી પરના હવામાન, જૈવવિવિધતા અને સમૂદ્રને રક્ષણ આપતા નથી તે મુદ્દા પર ભાર મૂક્યો હતો અને આબોહવા પરિવર્તન માટે સહિયારા પગલાની હાકલ કરી હતી. આબોહવા પરિવર્તન અંગે ભારતની અડગ પ્રતિબદ્ધતા અંગે ચર્ચા કરતાં પ્રધાનમંત્રીએ 2030 સુધીમાં નેટ ઝીરો સ્ત્રાવ હાંસલ કરવાની ભારતીય રેલવેની વચનબદ્ધતાનો ઉલ્લેખ કર્યો હતો. તેમણે એ વાત પર પણ ભાર મૂક્યો હતો કે ભારત એવો એકમાત્ર જી 20 દેશ છે જે પેરિસ વચન પર આગળ ધપી રહ્યો છે. તેમણે બે મોટી વૈશ્વિક પહેલમાં ભારતની અસરકારક સફળતામાં થઈ રહેલા વધારાની પણ નોંધ લીધી હતી જેમાં સીડીઆરઈ અને ઇન્ટરનેશનલ સોલાર સમજૂતીનો સમાવેશ થતો હતો. પ્રધાનમંત્રીએ એ વાત પર ભાર મૂક્યો હતો કે વિકસતા દેશોને ક્લાઇમેટ ફાઇનાન્સની જરૂર છે અને સમસ્યાના નિરાકરણ, પરિવર્તન, ટેકનોલોજી ટ્રાન્સફર, ક્લાઇમેટ ફાઇનાન્સ, સમાનતા, ક્લાઇમેટ ન્યાય અને જીવનશૈલીમાં પરિવર્તન જેવા તમામ પરિબળોને આવરી લેતા મુદ્દાઓ પ્રત્યે સાકલ્યવાદી વલણ અપનાવવાની જરૂરિયાત માટે હાકલ કરી હતી.
આરોગ્ય, આબોહવા પરિવર્તન અને આર્થિક સુધારણા સામેના વૈશ્વિક પડકારોનો સામનો કરવા માટે ખાસ કરીને મુક્ત તથા લોકશાહી સમાજ અને અર્થતંત્ર સહિત વૈશ્વિક એકતા અને અખંડિતતા અંગેના પ્રધાનમંત્રીના સંદેશને શિખર મંત્રણામાં ઉપસ્થિત વૈશ્વિક આગેવાનોએ વધાવી લીધો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સ 2022માં ટેનિસ મેન્સ ડબલ્સ ઇવેન્ટમાં સિલ્વર મેડલ મળવા બદલ ઉજવણી કરી
પ્રધાનમંત્રી શ્રી નરેન્દ્ર મોદીએ રામકુમાર રામનાથન અને સાકેત માયનેનીની મેન્સ ડબલ્સ જોડીને હંગઝોઉમાં એશિયન ગેમ્સ 2022માં ટેનિસ ડબલ્સ સ્પર્ધામાં સિલ્વર મેડલ જીતવા બદલ અભિનંદન પાઠવ્યા છે.
પ્રધાનમંત્રીએ X પર પોસ્ટ કર્યું: "સરસ સમાચાર. અમારા ટેનિસ ખેલાડીઓનો આભાર. એશિયન ગેમ્સમાં સિલ્વર મેડલ જીતવા બદલ રામકુમાર રામનાથન અને સાકેત માયનેનીની આપણી મેન્સ ડબલ્સ જોડીને અભિનંદન. તેમના અસાધારણ ટીમવર્કે આપણને સૌને આશ્ચર્યમાં મૂકી દીધા છે. તેમના આગામી પ્રયાસો માટે મારી શુભેચ્છાઓ.”
CB/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
અંતરિક્ષ ક્ષેત્રમાં ઐતિહાસિક સુધારાઓની શરૂઆત
અંતરિક્ષ ક્ષેત્ર સાથે સંબંધિત પ્રવૃત્તિઓમાં ખાનગી ક્ષેત્રની ભાગીદારીને મંજૂરી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે અંતરિક્ષ ક્ષેત્રમાં દૂરગામી સુધારાને મંજૂરી આપી હતી. આ સુધારાઓનો ઉદ્દેશ અંતરિક્ષ ક્ષેત્ર સાથે સંબંધિત તમામ પ્રકારની પ્રવૃત્તિઓમાં ખાનગી ક્ષેત્રની ભાગીદારીને પ્રોત્સાહન આપવાનો છે. આ નિર્ણય પ્રધાનમંત્રીના ભારતની કાયાપલટ કરવાના તથા દેશને આત્મનિર્ભર અને ટેકનોલોજીકલ રીતે વિકસિત બનાવવાના લાંબા ગાળાના વિઝનને ધ્યાનમાં રાખીને લેવાયો છે.
અંતરિક્ષ ક્ષેત્રમાં અદ્યતન ક્ષમતાઓ ધરાવતા દુનિયાના ગણ્યાંગાઠ્યાં દેશોમાં ભારત સામેલ છે. આ સુધારાઓ સાથે અંતરિક્ષ ક્ષેત્રને નવી ઊર્જા અને ગતિ મળશે, જેથી દેશને અંતરિક્ષ ક્ષેત્રમાં પ્રવૃત્તિઓને આગામી તબક્કામાં લઈ જવા હરણફાળ ભરવામાં મદદ મળશે.
આ સુધારાઓથી અંતરિક્ષ ક્ષેત્રની વૃદ્ધિને વેગ મળશે તેમજ ભારતીય ઉદ્યોગ આંતરરાષ્ટ્રીય અંતરિક્ષ અર્થતંત્રમાં મહત્ત્વપૂર્ણ ભાગીદાર બનવા સક્ષમ બનશે. આ સાથે ટેકનોલોજી ક્ષેત્રમાં મોટા પાયે રોજગારીની તક ઊભી થશે અને ભારત આંતરરાષ્ટ્રીય સ્તરનું ટેકનોલોજી પાવરહાઉસ બનશે.
મુખ્ય ફાયદા :
ટેકનોલોજીના ક્ષેત્રમાં પ્રગતિ કરવા અને આપણી ઔદ્યોગિક કામગીરીનું વિસ્તરણ કરવા અંતરિક્ષ ક્ષેત્ર મુખ્ય પ્રેરકબળ તરીકે ભૂમિકા ભજવી શકે છે. સૂચિત સુધારા અંતરિક્ષ અસ્કયામતો અને પ્રવૃત્તિઓનો સામાજિક-આર્થિક ઉપયોગ વધારશે, જેમાં અંતરિક્ષ ક્ષેત્ર સાથે સંબંધિત અસ્કયામતો, ડેટા અને સુવિધાઓની સુલભતામાં સુધારો સામેલ છે.
નવી રચાયેલી ઇન્ડિયન નેશનલ સ્પેસ પ્રમોશન એન્ડ ઓથોરાઇઝેશન સેન્ટર  ભારતીય અંતરિક્ષ ક્ષેત્રમાં માળખાગત સુવિધાઓનો ઉપયોગ કરવા ખાનગી કંપનીઓને સરકારી કંપનીઓ જેટલી સુવિધા પ્રદાન કરશે. આ નીતિગત પ્રોત્સાહન અને અનુકૂળ નિયમનકારક વાતાવરણ દ્વારા અંતરિક્ષ ક્ષેત્ર સાથે સંબંધિત કામગીરીઓમાં ખાનગી ઉદ્યોગોને ટેકો, પ્રોત્સાહન અને માર્ગદર્શન પણ આપશે.
સરકારી ક્ષેત્રનું સાહસ ‘ન્યૂ સ્પેસ ઇન્ડિયા લિમિટેડ ’ અંતરિક્ષ પ્રવૃત્તિઓને ‘પુરવઠાલક્ષી મોડલ’માંથી ‘માગ સંચાલિત’ મોડલ તરફ દોરી જશે, જેથી આપણી અંતરિક્ષ ક્ષેત્રની અસ્કયામતોનો અસરકારક ઉપયોગ સુનિશ્ચિત થશે.
આ સુધારા ઇસરોને સંશોધન અને વિકાસલક્ષી પ્રવૃત્તિઓ, નવી ટેકનોલોજીઓ, અભિયાનો હાથ ધરવા અને માનવસહિત અંતરિક્ષ ઉડાનના કાર્યક્રમ પર ધ્યાન વધારે કેન્દ્રિત કરવાની સુવિધા આપશે. ‘તકની જાહેરાત’ની વ્યવસ્થા દ્વારા ગ્રહનું સંશોધન કરવા કેટલાંક અભિયાનો ખાનગી ક્ષેત્ર માટે પણ ખોલશે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ શિમલામાં સેનિટરી નેપકિન પ્લાન્ટની પહેલની પ્રશંસા કરી
પ્રધાનમંત્રી શ્રી નરેન્દ્ર મોદીએ કહ્યું છે કે શિમલામાં સેનેટરી નેપકીન પ્લાન્ટ મહિલા સશક્તિકરણ તરફ દોરી જશે કારણ કે તે સ્વાસ્થ્ય તેમજ રોજગારને પ્રોત્સાહન આપે છે.
સાંસદ શ્રી સુરેશ કશ્યપના ટ્વીટનો જવાબ આપતા પ્રધાનમંત્રીએ કહ્યું.
"શિમલામાં આ સેનિટરી નેપકિન પ્લાન્ટ મહિલા સશક્તિકરણ તરફ પ્રશંસનીય પહેલ છે. તે ખૂબ જ આનંદની વાત છે કે તે તેમના સ્વાસ્થ્યની સાથે રોજગારનું સાધન બની ગયું છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ટાઇગર કન્ઝર્વેશનના મહત્વને ઉજાગર કરવા માટે ટાઇમ ઑફ ઇન્ડિયા જૂથના પ્રયાસની પ્રશંસા કરી
પ્રધાનમંત્રી શ્રી નરેન્દ્ર મોદીએ વાઘ સંરક્ષણના મહત્વને ઉજાગર કરવા માટે ટાઈમ ઓફ ઈન્ડિયા જૂથના સારા પ્રયાસની પ્રશંસા કરી છે. શ્રી મોદીએ TOI ગ્રૂપ દ્વારા ટાઇગર એન્થમનો વીડિયો પણ શેર કર્યો હતો.
પ્રધાનમંત્રીએ ટ્વીટ કર્યું;
“વાઘ સંરક્ષણના મહત્વને ઉજાગર કરવા તરફ @timesofindia જૂથ દ્વારા આ એક સારો પ્રયાસ છે. લોકોનો આભાર, આપણા દેશે આ ક્ષેત્રમાં પ્રશંસનીય પ્રગતિ કરી છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 11 અને 12 જાન્યુઆરી, 2020ના રોજ કોલકાતાની બે દિવસની સત્તાવાર યાત્રા પર
ચાર નવીનીકૃત વિરાસત ભવનોનું લોકાર્પણ કરશે
કોલકાતા પોર્ટ ટ્રસ્ટના 150 વર્ષ પૂર્ણ થવાના ઉપલક્ષ્યમાં આયોજિત સમારોહમાં ભાગ લેશે
કોલકાતા પોર્ટ ટ્રસ્ટના સેવાનિવૃત્ત અને વર્તમાન કર્મચારીઓની પેન્શન જરૂરિયાતોને પૂર્ણ કરશે
પોર્ટ ટ્રસ્ટના સો વર્ષથી વધુ આયુના બે જીવિત સેવા નિવૃત્ત કર્મચારીને સન્માનિત કરશે
પ્રધાનમંત્રી શ્રી નરેન્દ્ર મોદી 11 અને 12 જાન્યુઆરી, 2020ના રોજ કોલકાતાની બે દિવસની સતાવાર યાત્રા પર જઈ રહ્યા છે.
પુરાતત્વ ભવનોનું લોકાર્પણ
પ્રધાનમંત્રી શ્રી 11 જાન્યુઆરીના રોજ કોલકાતામાં 4 નવીનીકૃત પુરાતત્વ ભવનોનું લોકાર્પણ કરશે.
જેમાં ઓલ્ડ કરંસી બિલ્ડિંગ, બેલ્વેડિયર હાઉસ, મેકકાફ હાઉસ અને વિક્ટોરિયા મેમોરિયલ હોલનો સમાવેશ થાય છે. કેન્દ્રીય સંસ્કૃતિ મંત્રાલયે આ જુની આઈકોનિક ગેલેરીઓનું નવા પ્રદર્શનો સાથે તેનું નવીનીકરણ કરી પુનઃનિર્માણ કર્યું છે.
પ્રધાનમંત્રી શ્રી નરેન્દ્ર મોદીના નેતૃત્વમાં સંસ્કૃતિ મંત્રાલયના નિર્દેશન હેઠળ દેશમાં વિવિધ મેટ્રો શહેરોમાં સાંસ્કૃતિક સ્થળોની આસપાસ પ્રતિષ્ઠિત ઈમારતોનું નિર્માણ કરવામાં આવી રહ્યું છે. કોલકાતા, દિલ્હી, મુંબઈ, અમદાવાદ અને વારણસી શહેરોથી આ પરિયોજનાઓ શરૂ કરવા માટે કાર્ય ચાલી રહ્યું છે.
કોલકાતા પોર્ટ ટ્રસ્ટ ના 150 વર્ષ પૂર્ણ થવાના ઉપલક્ષ્યમાં આયોજિત સમારોહ
પ્રધાનમંત્રી શ્રી 11 અને 12 જાન્યુઆરી 2020ના રોજ કોલકાતા પોર્ટ ટ્રસ્ટના 150 વર્ષ પૂર્ણ થવાના ઉપલક્ષ્યમાં આયોજિત સમારોહની ઉજવણીમાં પણ ભાગ લેશે.
પ્રધાનમંત્રી શ્રી નરેન્દ્ર મોદી કોલકાતા પોર્ટ ટ્રસ્ટના સેવાનિવૃત્ત અને વર્તમાન કર્મચારીઓની પેન્શન ફંડની ખૂટતી રકમ પૂર્ણ કરવા માટે અંતિમ હપતા માટે રૂપિયા 501 કરોડનો ચેક સોંપશે.
આ યાદગાર કાર્યક્રમમાં, પ્રધાનમંત્રી કોલકાતા પોર્ટ ટ્રસ્ટના બે સૌથી જૂના પેન્શનર શ્રી નગીના ભગત અને શ્રી નરેશ ચંદ્ર ચક્રવર્તી ને સન્માનિત કરશે. પ્રધાનમંત્રી આ કાર્યક્રમ દરમિયાન પોર્ટ વિશે તૈયાર કરેલા ‘પોર્ટ એન્થમ’ પ્રસિદ્ધ કરશે. પ્રધાનમંત્રી શ્રી મૂળ પોર્ટ જેટ્ટીના સ્થળે 150 વર્ષના સ્મારક સ્થાપનાની તકતીનું અનાવરણ પણ કરશે. પ્રધાનમંત્રી શ્રી નેતાજી સુભાષ ડ્રાય ડોકમાં કોચીન કોલકાતા શિપ રિપેર યુનિટના અપગ્રેડેડ શિપ રિપેર ફેસિલિટીનું ઉદઘાટન પણ કરશે.
પ્રધાનમંત્રી શ્રી નરેન્દ્ર મોદી કાર્ગોના આવાગમન માટે કોલકાતા ડૉક સિસ્ટમના અપગ્રેડેડ રેલવે ઈન્ફ્રાસ્ટ્રક્ચરને સુચારુ રીતે ચલાવવા માટે ફુલ રેક હેન્ડલિંગ ફેસિલિટીનું પણ ઉદઘાટન કરશે
પ્રધાનમંત્રી શ્રી કોપીટીના હલ્દીયા ડોક કોમ્પ્લેક્સમાં બર્થ નંબર 3નું મિકેનીકરણ અને સૂચિત રિવરફ્રન્ટ ડેવલપમેન્ટ યોજનાનું પણ લોકાર્પણ કરશે.
પ્રધાનમંત્રી શ્રી કૌશલ વિકાસ કેન્દ્રોની સાથે 200 સુંદરબન આદિવાસી વિદ્યાર્થિનીઓમાટે પ્રીતિલતા છાત્રી આવાસનું લોકાર્પણ કરશે, આ પ્રોજેકટ પુર્વાંચલ કલ્યાણ આશ્રમ, ગોસબા, અખિલ ભારતીય વનવાસી કલ્યાણ આશ્રમ સાથે જોડાયેલી સુંદરબન અને KoPTના સહયોગથી હાથ ધરવામાં આવ્યો છે.
NP/GP/DS
(Visitor Counter : 174
પ્રધાનમંત્રીનું કાર્યાલય
પ્રધાનમંત્રીએ ભારત- ઑસ્ટ્રેલિયા સર્ક્યુલર ઈકોનોમી હૈકાથોન ના સમાપન કાર્યક્રમમાં આપેલા સંબોધનનો મૂળપાઠ
મિત્રો,
ગત વર્ષે જૂન મહિનામાં, પ્રધાનમંત્રી મોરીસન અને મેં સર્ક્યુલર ઈકોનોમી પર એક હૈકાથોનનું આયોજન કરવા માટે ચર્ચા કરી હતી.
મને આનંદ છે કે, તે પછી ટૂંક સમયમાં જ અમારા આ વિચારને સાકાર સ્વરૂપ મળ્યું.
હું મારા પ્રિય મિત્ર પ્રધાનમંત્રી સ્કોટ મોરીસનનો આ સંયુક્ત સાહસમાં જે સહકાર આપ્યો તે બદલ તેમનો આભાર પ્રગટ કરું છુ.
કોવિડ-19 મહામારી વચ્ચે પણ તમામ સહભાગીઓએ તેમની કટિબદ્ધતા દાખવી તે બદલ હું તે સૌનો પણ આભાર માનું છુ.
મારા માટે તો તમે બધા જ વિજેતા છો.
મિત્રો,
આબોહવા પરિવર્તનના કારણે જે પડકારો ઉભા થયા છે તેનો સામનો સમગ્ર માનવજાત કરી રહી છે, ત્યારે આ હૈકાથોનની થીમ સમગ્ર દુનિયાને સંબંધિત છે.
વપરાશ-લક્ષી આર્થિક મોડલના કારણે આપણા ગ્રહ પર ખૂબ જ મોટાપાયે તણાવ આવ્યો છે.
આપણે અવશ્યપણે એ વાત ક્યારેય ના ભૂલવી જોઇએ કે, આપણને ધરતી માતા જે કંઇ આપે છે તેના આપણે સૌ માલિકો નથી, પરંતુ આપણે માત્ર તમામ આવનારી ભાવિ પેઢીઓ માટે તેના રખેવાળ છીએ.
આપણી ઉત્પાદન પ્રક્રિયાને વધુ કાર્યદક્ષ અને ઓછી પ્રદૂષણ ફેલાવનારી બનાવીએ એટલું પૂરતું નથી.
ભલે કોઇપણ વ્યક્તિ ગમે તેટલી ઝડપથી અથવા ધીમી ગતિએ આગળ વધતી હોય, પરંતુ જો દિશા જ ખોટી હોય તો, તે વ્યક્તિ ખોટા મુકામ પર જ પહોંચશે.
અને તેથી, આપણે અવશ્યપણે સાચી દિશા નક્કી કરવી જરૂરી છે.
આપણે આપણી વપરાશની રૂપરેખા અને કેવી રીતે આપણે તેની પરિસ્થિતિકીય અસરોને ઓછી કરી શકીએ તેના પર અવશ્ય ધ્યાન આપવું જોઇએ.
અહીંયા સર્ક્યુલર ઈકોનોમીની પરિકલ્પના આવે છે.
આપણા સંખ્યાબંધ પડકારો ઉકેલવામાં તે મુખ્ય પગલું બની શકે છે.
વસ્તુઓના રિસાઇકલિંગ અને પુનઃઉપયોગ, કચરાનો નિકાલ અને સંસાધનોની કાર્યદક્ષતામાં સુધારો લાવવો એ આપણી જીવનશૈલીનો અવશ્ય હિસ્સો હોવો જોઇએ.
આ હૈકાથોનમાં ભારત અને ઑસ્ટ્રેલિયાના વિદ્યાર્થીઓ, સ્ટાર્ટઅપ્સ અને ઉદ્યોગ સાહસિકોના નવતર ઉકેલો જોવા મળ્યા છે.
આ આવિષ્કારો સર્ક્યુલર ઈકોનોમીની ફિલસુફી પ્રત્યે તમારી કટિબદ્ધતા દર્શાવે છે.
એ બાબતે મને જરાય શંકા નથી કે, તમારા આવિષ્કારો આપણા બે દેશોને સર્ક્યુલર ઈકોનોમીના ઉકેલોમાં અગ્રેસર રહેવા માટે પ્રેરિત કરશે.
અને તેના માટે, આપણે હવે અવશ્યપણે આ વિચારોને વ્યાપક બનાવવા અને અમલમાં મૂકવા માટેની રીતો શોધીએ.
મિત્રો,
યુવાનોની શક્તિ નવા વિચારો અને આવિષ્કારો માટે અને જોખમો ઉઠાવવા માટેની મુક્તતામાંથી આવે છે.
આજના યુવાન સહભાગીઓની ઉર્જા અને ઉત્સાહ ભારત અને ઑસ્ટ્રેલિયા વચ્ચે ભવિષ્ય પર નજર કરતી ભાગીદારીનું પ્રતિક છે.
મને આપણા યુવાનોની ઉર્જા, સર્જનાત્મકતા અને નવતર વિચારશૈલી પર પૂરેપૂરો વિશ્વાસ છે.
તેઓ માત્ર આપણા બે દેશો જ નહીં પરંતુ આખી દુનિયાને દીર્ઘકાલિન, સર્વાંગી ઉકેલો પૂરાં પાડી શકે છે.
ભારત-ઑસ્ટ્રેલિયાની મજબૂત ભાગીદારી કોવિડ પછીની દુનિયાને આકાર આપવામાં મહત્વની ભૂમિકા નિભાવશે.
અને આપણા યુવાનો, આપણા યુવાન આવિષ્કારીઓ, આપણા સ્ટાર્ટ-અપ્સ, આ ભાગીદારીમાં અગ્ર મોરચે રહેશે.
આભાર!
આપ સૌનો ખૂબ ખૂબ આભાર!
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ તુતીકોરિન બંદર પર વૃક્ષારોપણની પહેલની પ્રશંસા કરી
પ્રધાનમંત્રી શ્રી નરેન્દ્ર મોદીએ તુતીકોરિન બંદર પર વૃક્ષારોપણની પહેલની પ્રશંસા કરી હતી.
વર્ષ 2022માં, તુતીકોરીન બંદર પર બંદરો, શિપિંગ અને જળમાર્ગ મંત્રાલય દ્વારા 10 હજાર છોડ રોપવામાં આવ્યા હતા જે હવે વૃક્ષોનું રૂપ લઈ રહ્યા છે અને આવનારી પેઢીઓ માટે ફાયદાકારક સાબિત થશે.
MoPSW ટ્વીટનો જવાબ આપતાં પ્રધાનમંત્રીએ ટ્વીટ કર્યું;
"પર્યાવરણ સંરક્ષણ તરફના આ ઉમદા અને દૂરંદેશી પ્રયાસ માટે @vocpa_tuticorinને ખૂબ ખૂબ અભિનંદન."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સૂક્ષ્મ, લઘુ અને મધ્યમ ઉદ્યોગ મંત્રાલય
રશિયા અને યુક્રેનની નિકાસમાં MSMEનો હિસ્સો
છેલ્લા ત્રણ વર્ષમાં રશિયા અને યુક્રેનને સૂક્ષ્મ, લઘુ અને મધ્યમ ઉદ્યોગો ની નિકાસનો હિસ્સો નીચે મુજબ છે:
USD મિલિયનમાં મૂલ્ય
|
|
ભારતની નિકાસ
|
|
2018-19
|
|
2019-20
|
|
2020-21
|
|
મૂલ્ય
|
|
મૂલ્ય
|
|
મૂલ્ય
|
|
રશિયા માટે પસંદ કરેલી કોમોડિટી .
|
|
1432.53
|
|
1819.41
|
|
1548.27
|
|
રશિયામાં કુલ નિકાસ
|
|
2389.62
|
|
3017.75
|
|
2655.84
|
|
રશિયામાં કુલ નિકાસ સામે MSME નિકાસનો % હિસ્સો
|
|
59.95
|
|
60.29
|
|
58.30
|
|
વિશ્વમાં MSME નિકાસ સામે રશિયામાં MSME નિકાસનો % હિસ્સો
|
|
0.89
|
|
1.17
|
|
1.08
|
|
વિશ્વની કુલ નિકાસ સામે રશિયાની કુલ નિકાસનો % હિસ્સો
|
|
0.72
|
|
0.96
|
|
0.91
|
|
યુક્રેન માટે પસંદ કરેલી કોમોડિટી .
|
|
207.91
|
|
300.97
|
|
294.82
|
|
યુક્રેનમાં કુલ નિકાસ
|
|
390.80
|
|
463.81
|
|
450.97
|
|
યુક્રેનની કુલ નિકાસ સામે MSME નિકાસનો % હિસ્સો
|
|
53.20
|
|
64.89
|
|
65.37
|
|
વિશ્વમાં MSME નિકાસ સામે યુક્રેનમાં MSME નિકાસનો % હિસ્સો
|
|
0.13
|
|
0.19
|
|
0.20
|
|
વિશ્વની કુલ નિકાસ સામે યુક્રેનની કુલ નિકાસનો % હિસ્સો
|
|
0.12
|
|
0.15
|
|
0.15
|
|
વિશ્વમાં MSME નિકાસ
|
|
159179.78
|
|
154801.48
|
|
143993.81
|
|
વિશ્વમાં કુલ નિકાસ
|
|
330078.09
|
|
313361.04
|
|
291808.48
|
|
સ્ત્રોત: DGCI&S
|
|
|
|
|
|
ભારતીય MSME નિકાસ પર રશિયા-યુક્રેન યુદ્ધની અસરના સંદર્ભમાં સૂક્ષ્મ, લઘુ અને મધ્યમ ઉદ્યોગ મંત્રાલયને હાલની પરિસ્થિતિથી વાકેફ કરવામાં આવ્યું છે અને તે પરિસ્થિતિ પર નજીકથી નજર રાખી રહ્યું છે.
સૂક્ષ્મ લઘુ અને મધ્યમ ઉદ્યોગોના રાજ્ય મંત્રી શ્રી ભાનુ પ્રતાપ સિંહ વર્માએ રાજ્યસભામાં એક લેખિત જવાબમાં આ માહિતી આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 126
પ્રધાનમંત્રીનું કાર્યાલય
પ્રધાનમંત્રીએ એશિયન કપમાં બ્રોન્ઝ મેડલ જીતવા બદલ ટેબલ ટેનિસ ખેલાડી મનિકા બત્રાને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ટેબલ ટેનિસ ખેલાડી મનિકા બત્રાને એશિયન કપમાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"એશિયન કપમાં બ્રોન્ઝ જીતીને ભારતીય ટેબલ ટેનિસ માટે ઇતિહાસ રચવા બદલ હું મનિકા બત્રાને અભિનંદન આપું છું. તેણીની સફળતા ભારતભરના ઘણા ખેલાડીઓને પ્રેરણા આપશે અને ટેબલ ટેનિસને વધુ લોકપ્રિય બનાવશે. @manikabatra_TT"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઋષિ બંકિમચંદ્ર ચટ્ટોપાધ્યાયને તેમની જયંતી નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ઋષિ બંકિમચંદ્ર ચટ્ટોપાધ્યાયને તેમની જયંતી નિમિત્તે શ્રદ્ધાંજલિ અર્પણ કરી હતી.
પ્રધાનમંત્રીએ એક ટ્વીટમાં કહ્યું, “ઋષિ બંકિમચંદ્ર ચટ્ટોપાધ્યાયને તેમની જયંતી નિમિત્તે શ્રદ્ધાંજલિ અર્પણ કરૂં છું. તેમણે પોતાના વ્યાપક કાર્યક્ષેત્ર દ્વારા ભારતના સિદ્ધાંતોની મહાનતાને પ્રદર્શિત કરી હતી. #VandeMataram તેમના દ્વારા લખાયું જે આપણને વિનમ્રતા સાથે ભારતની સેવા કરવા અને આપણા સાથી ભારતીયોને સશક્ત બનાવવા આપણને સમર્પિત બનાવવા પ્રેરણા આપતું રહે છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
ભારત દૂરદર્શન નિહાળે છે, ભારત કોરોના સામે લડે છે
લૉકડાઉનના સમયગાળા દરમિયાન DD નેશનલ અને DD ભારતી પર જૂના જમાનાની લોકપ્રિય ટીવી શ્રેણીઓનું ફરી પ્રસારણ શરૂ કરવાથી, ભારતીયોના દિલમાં દૂરદર્શને ફરી એકવાર રાષ્ટ્રીય પ્રસારણકર્તા તરીકે પોતાનું આગવું સ્થાન જમાવ્યું છે. બ્રોડકાસ્ટ ઓડિયન્સ રીસર્ચ કાઉન્સિલ ઇન્ડિયા ના તાજેતરના અહેવાલ અનુસાર દૂરદર્શને જુની સદાબહાર શ્રેણીઓનું ફરી પ્રસારણ કરીને લોકોને ઘરમાં જ રહેવામાં મદદરૂપ થવાનો હેતુ સિદ્ધ કર્યો છે. BARCના અહેવાલ અનુસાર, 2015માં ટીવી પ્રેક્ષકોની સંખ્યા માપવા માટે BARCની શરૂઆત થઇ ત્યારથી અત્યાર સુધીમાં રામાયણના ફરી પ્રસારણને હિન્દી GEC શો માટે સર્વાધિક રેટિંગ મળ્યું છે.
કોવિડ-19 મહામારીના ઉપદ્રવના કારણે 21 દિવસના દેશવ્યાપી લૉકડાઉનના પગલે, સાર્વજનિક સેવા પ્રસારણકર્તા  દ્વારા 80ના દાયકાની લોકપ્રિય ઐતિહાસિક ટીવી શ્રેણી ‘રામાયણ’ અને ‘મહાભારત’નું ફરી પ્રસારણ કરવાનો નિર્ણય લેવામાં આવ્યો હતો. આ ઐતિહાસિક શ્રેણીઓના પુનઃપ્રસારણની લોકમાગણી હોવાથી ઘરે રહેતા પ્રેક્ષકોને મનોરંજન પૂરું પાડવા માટે આ શ્રેણીઓના ફરી પ્રસારણનો નિર્ણય લેવામાં આવ્યો હતો. તેવી રીતે લોકમાગણીને ધ્યાનમાં રાખીને સાર્વજનિક પ્રસારણકર્તાએ મહાભારત ઉપરાંત શક્તિમાન, શ્રીમાન શ્રીમતી, ચાણક્ય, દેખ ભાઇ દેખ, બુનિયાદ, સર્કસ અને વ્યોમકેશ બક્ષી જેવી કેટલીક અન્ય લોકપ્રિય ટીવી શ્રેણી DD નેશનલ પર શરૂ કરી છે. આ ઉપરાંત, DD ભારતી પર અલીફ લૈલા, ઉપનિષદ ગંગાનું પણ ફરી પ્રસારણ શરૂ કરવામાં આવ્યું છે.
28 માર્ચ 2020થી DD નેશનલ પર દરરોજ બે એપિસોડ સાથે આ બંને ઐતિહાસિક શ્રેણીઓનું ફરી પ્રસારણ શરૂ થયા પછી, આ સાર્વજનિક પ્રસારણકર્તાની સોશિયલ મીડિયા પર ખૂબ જ પ્રશંસા થઇ હતી જેમાં સંખ્યાબંધ હસ્તીઓ દ્વારા પણ આ નિર્ણયની પ્રશંસા કરવામાં આવી છે. આ બંને લોકપ્રિય શ્રેણીઓના તમામ કલાકારોએ તેમના પોતાના વીડિયો અને દૂરદર્શનના આ પ્રયાસોની પ્રશંસા કરતી ટિપ્પણીઓ તેમજ લોકોને ફરી ટેલિવિઝન પર આ શ્રેણી નિહાળવાની અપીલો પોસ્ટ કરવાનું શરૂ કરી દીધું છે. રામાયણ દરરોજ સવારે 9 વાગે અને રાત્રે 9 વાગે કોઇપણ પુનરાવર્તન વગર DD નેશનલ પર પ્રસારિત કરવામાં આવે છે જ્યારે દરરોજ બપોરે 12 વાગે અને સાંજે 7 વાગે DD ભારતી પર મહાભારતના એપિસોડ પુનરાવર્તન વગર પ્રસારિત કરવામાં આવે છે. DD નેશનલ પર બપોર પછી શરૂ થતા મનોરંજનના રસથાળમાં બપોરે 3 વાગે સર્કસ, 4 વાગે શ્રીમાન શ્રીમતી, 5 વાગે બુનિયાદનું પ્રસારણ કરવામાં આવે છે. તેવી જ રીતે, સાંજે DD નેશનલ પર 6 વાગે દેખ ભાઇ દેખ, ત્યારપછી 8 વાગે શક્તિમાન, 9 વાગે રામાયણ અને દિવસના અંતે રાત્રે 10 વાગે ચાણક્ય બતાવવામાં આવે છે. દૂરદર્શન દ્વારા DD ભારતી પર સવારે 10.30 કલાકે અલીફ લૈલા તેમજ સાંજે 6 વાગે આ ચેનલ પર જ ઉપનિષદ ગંગાનું પ્રસારણ પણ કરવામાં આવે છે.
કોવિડ-19 મહામારીના કારણે સમગ્ર ભારતના લોકો ઘરમાં જ રહેતા હોવાથી, દૂરદર્શનની સામગ્રીમાં લોકોની રુચિ અને સંભવિત વ્યૂઅરશિપમાં થયેલી નોંધપાત્ર વૃદ્ધિના કારણે, ભારતના સાર્વજનિક પ્રસારણકર્તાને દેશવ્યાપી સંપૂર્ણ લૉકડાઉનને સફળ બનાવવામાં પોતાની જવાબદારી નિભાવવાનું સામર્થ્ય મળ્યું છે.
RP